****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Pastiersky list k  100. VýroČiu vysviacky biskupov

Drahí bratia a sestry, v našom živote sú vzácne výročia, ktoré sa stávajú výzvou. Výzvou zastaviť sa, stíšiť sa a zamyslieť i veľkodušne „chváliť slávnych mužov“ – pre ich činy, múdrosť, udatnosť a obetavosť – ako nám to pripomínajú už starozákonné knihy *(porovnaj Knihu Sirachovcovu 44,1-5,12).*

Výročia a jubileá sú v našich životoch dôležité na oživenie pamäti, ocenenie hodnôt, možnosť poďakovať, prejaviť ochotu a pokračovať v začatom diele.

K významným výročiam v živote Cirkvi na Slovensku patrí aj storočnica vysviacky troch biskupov v Nitre 13. februára 1921: Mariána Blahu pre Banskobystrickú diecézu, Karola Kmeťka pre Nitrianske biskupstvo a Jána Vojtaššáka pre Spišskú diecézu.

Dobová tlač nazvala túto radostnú skutočnosť „takým veľavýznamným historickým dňom, akým bol deň, v ktorom dal Štúr Slovákom slovenčinu za jednotný národný jazyk“. Pri vysviacke biskupov išlo o závažný medzník v usporiadaní náboženského života na území Slovenska v rámci prvej Česko - Slovenskej republiky. V tomto usporiadaní vidieť aj úsvit vzniku budúcej Slovenskej cirkevnej provincie (1977).

Dôvera vložená do nových biskupov bola v nasledujúcich rokoch v celom rozsahu naplnená. Stali sa nielen správcami, ale predovšetkým otcami zvereného ľudu. Ich plné nasadenie za dobro veriacich bolo cítiť v mnohých oblastiach života, no najmä v duchovnej oblasti. Očividne nastala obroda náboženského života. Nevídaný rozmach dosiahlo – okrem iného – misijné hnutie, keď sa Slovensko stalo jednou z popredných krajín Európy v podpore misií. Budovanie duchovných i hmotných hodnôt prinieslo bohaté ovocie. Už po uplynutí niekoľkých rokov a z mnohých ďalších žila Cirkev nasledujúce desaťročia, ba žije až doteraz. Ich náboženské úsilie bolo, žiaľ, najmä u Božieho služobníka Jána Vojtaššáka poznačené neprajnosťou zo strany nastupujúceho ateistického režimu, nespravodlivým súdom a dlhým väznením.

Keď si s vďačnosťou pripomíname vysviacku troch slovenských biskupov ako významný historický medzník, nemôžeme nevidieť jeho korene, ktoré siahajú až do cyrilo-metodského obdobia. Nitra totiž bola zvolená pred sto rokmi ako miesto konsekrácie biskupov práve pre svoju historickosť, ako „mesto Metodovo“, a pôsobenie týchto biskupov bolo pokračovaním v brázde cyrilo - metodskej misie. *...dokončenie na 2. str.*

|  |
| --- |
| Dnešný deň sa v univerzálnej Cirkvi slávi ako sviatok svätých Cyrila a Metoda, spolupatrónov Európy. Veď oni svojím významom presiahli dobu, v ktorej pôsobili. Vytvorili hodnoty dodnes nábožensky a kultúrne formujúce a stvárňujúce národy Európy, ba i sveta. Ich posolstvo v čase zrodu kresťanskej Európy bolo – osobitne pre slovanské národy – zvlášť potrebné a ostáva aktuálne až do súčasnosti. Oživotvorenie cyrilo-metodských hodnôt je inšpiratívne aj pre dnešného človeka, v časoch, keď sa zdanlivo končí a zaniká tradičná kultúra, pribúdajú pocity neistoty, úzkosti a vyprázdnenosti. Solúnski bratia sú aj dnes poslami nádeje. Potvrdzujú, že náboženské, kultúrne a duchovné úsilie má svoj zmysel, a že je to dlhodobý proces „odovzdávania a prijímania“. Mali by sme sa k ich posolstvu v plnej miere a v správnej podobe vrátiť ako k fundamentu, ktorý má svoju stabilitu. Slová pápeža sv. Jána Pavla II. – vyrieknuté 30. júna 1995 v Nitre - Janíkovciach – stále platia: „Drahí priatelia, uvedomte si, aký neoceniteľný je dar, ktorý ste dostali od Boha. Dostal sa k vám po dlhej ceste generácií od čias svätého Cyrila a Metoda. Prijmite ho v zodpovednej slobode a usilovne ho zveľaďujte.“  Drahí bratia a sestry, zveľaďujeme dar viery aj tým, že sa budeme k náboženským hodnotám hlásiť v nasledujúcich dňoch pri sčítaní obyvateľstva  „Každého, kto mňa vyzná pred ľuďmi, aj ja vyznám pred svojím Otcom, ktorý je na nebesiach,“ povedal Pán Ježiš v evanjeliu *(Mt 10,32).* Využime, každý osobne, aj túto príležitosť, aby sme potvrdili svoju prináležitosť ku Kristovi a k jeho Cirkvi. Zároveň si pripomeňme, že naša viera nemôže zostať iba „na papieri“, ale má sa uskutočňovať konkrétnym spôsobom: – v modlitbe, bohoslužbe, v praktizovaní lásky k Bohu a k blížnemu, v prejavoch telesného aj duchovného milosrdenstva.  Nastávajúci čas je možnosťou hovoriť o viere, pozývať k nej tých, ktorí sa vzdialili, intenzívnejšie svedčiť o pôsobení Boha v našich životoch; aby svet aj naším prostredníctvom počul o jeho láske, aby sa nielen skrze naše slová, ale najmä skutky dozvedel o jeho dobrote. Veľa sme od Pána Boha dostali: veľkodušne, bezodplatne, štedro. Pripomeňme si to, a prijatú veľkodušnosť a štedrosť aj my odvážne prejavujme. „Modlitbou nezmeškáš, almužnou neschudobnieš“, učili naši rodičia. Praktizujme to aj v dnešnej dobe. Robme, čo je v našich silách, aby nik nezostal pozadu, vylúčený, skartovaný – ako nám to pripomína Svätý Otec –, aby sa na nikoho nezabudlo. Aj pri očakávanom sčítaní – drahí bratia kňazi, milí veriaci –, buďme vo farnostiach ochotne nablízku tým, ktorí nemajú k dispozícii moderné technológie. Pomôžme najmä seniorom a bratom a sestrám, ktorí môžu mať obavy, či ťažkosti s elektronickými prostriedkami. Vydávajme v každej situácii vynachádzavé, živé svedectvo o viere, ktorú sme od predchádzajúcich generácií prijali, o nádeji a láske, ktoré uchovávame v našich srdciach. Na záver sa modlíme so zomierajúcim svätým Konštantínom - Cyrilom, ktorého deň narodenia pre nebo si dnes pripomíname: „Pane, Bože môj, zachovaj verné stádo, nad ktorým si ustanovil mňa, nie súceho a nehodného svojho sluhu. Zbav ho bezbožnej a pohanskej zloby. Všetkých spoj do jednoty, učiň ho ľudom znamenitým, jednomyseľným v pravej viere spravuj ich svojou mocnou pravicou, skry ich pod ochranu svojich krídel, aby všetci chválili a slávili tvoje meno.“  *V úsilí o zachovanie týchto hodnôt vás pozdravujú a žehnajú + + + vaši biskupi* |
| *Úmysly sv. omší, ktoré súkromne slúžime v tomto čase*  *bez verejných bohoslužieb v našej farnosti*   |  |  |  | | --- | --- | --- | |  | p. kaplán Štefan | p. farár Ľubik | | *Pondelok 15.2.* | + Marián Pošivák *DV 155* | + Bartolomej Dzurko *Ž* | | *Utorok 16.2.* | Zomrelých kňazov rodákov a pôsobiacich vo farnosti *Ž* | Za uzdravenie Agáty *DV 211* | | *Streda 17.2.* | Duše v očistci *DV 111* | Za Boží pokoj, uzdravenie a obrátenie srdca Jaroslava | | *Štvrtok 18.2.* | Za Božie milosrdenstvo  pre Agnesu a Annu *K 158* | + Juraj Semivan - kňaz | | *Piatok 19.2.* | ZBP Milena *K 39* | Za obrátenie a nájdenie zmyslu života Richard a Zuzana *K 294* | | *Sobota 20.2.* | Za zdrav. personál starajúci sa o covid pacientov *K 134* | ZBP a pomoc rodine Ľuboša | | *Nedeľa 21.2.* | Vlastný úmysel | Za Boží ľud farnosti |   „Ježiš nás chce uzdraviť zo všetkého,  čo nie je v súlade s Jeho vôľou pre náš život.  Dnes popros Ducha Svätého,  aby ti pomohol odhaliť aspoň jednu oblasť v živote,  ktorá potrebuje Ježišov liečivý dotyk.  Vidíš ako ťa dokážu nezahojené rany brzdiť  a spôsobovať bolesť, či už tebe, alebo iným ľuďom v okolí?  Vidíš, ako ťa dokážu odvádzať od Boha a navádzať na hriech?  Počas života všetci utŕžime mnohé rany, preto sa nedaj odradiť. Podobne, ako ten malomocný muž len ver tomu,  že Ježiš chce – a má moc – uzdraviť všetko, čo ťa trápi.  Pane Ježišu, aj dnes potrebujem tvoj uzdravujúci dotyk!“  *Slovo medzi nami, 14.2.2021*  *Spojení v modlitbách s Vami všetkými našimi farníkmi Vás žehnajú + + +*  *a pokoj v srdci, odvahu aj trpezlivosť vyprosujú kaplán Štefan a farár Ľubik*  *Z vašej online pošty:*  Odkaz pre všetkých snúbencov: Všetko je dobre tak, ako je to teraz, nemáte sa kde ponáhľať moji milí. Ak sa máte úprimne radi, tak verte že sa nemáte ozaj kde ponáhľať. Lebo manželstvo je a malo by byť na celý život ! ! Dobre počujete ? ? Na celý život ! ! Teda už nebudeš iba ty sám...Ty sám sa rozhodovať, mať iba svoje záujmy. Tie musia ísť veľa krát bokom. A budeš musieť veľa krát ustupovať, prispôsobovať sa, hodnotiť a  zvažovať. Naozaj si na to už pripravený, pripravená ??? Ak nie, to znamená, že ešte máš čas. Viem o čom hovorím. Viem o čom píšem ! Radšej sa dobre spoznajte pred manželstvom *(svoje záujmy, sklony, povahy, dobrá aj zlé vlastnosti, pravdaže trochu aj rodinu),* ako sa potom v manželstve dlho trápiť. A Ježiša Krista medzi vami dajte vždy na prvé miesto. Vtedy bude môcť byť vaše manželstvo na 1 a bude požehnané. Amen + + +  *hľadajúca matka*  Príbeh: NÁDEJ  Osemročne dievčatko sa stratilo v cudzom meste Turecka.  Stratilo sa rodičom. V noci. V meste plnom nástrah.  Aký strach a akú bolesť prežívala matka, nevýslovnú!  A akú radosť, keď ju zrazu zbadala ísť oproti nim po chodníčku!  Strach, bolesť, radosť.  Nájdenie.  Ale dievčatko sa stratilo znova.  A nadlho.  Rodičia ho opäť hľadajú, v meste. Plnom  obžerstva a iných nerestí...  Ale stretávajú na tej ceste ľudí, ktorí im poskytnú pomoc, prístrešok pohostenie, dobre slovo. Ale ako môžu ostať? Vonku je tma. A to dievča? Je predsa také maličké...  Príbeh bude pokračovať. Vlastne pokračoval.  A vtedy som pochopila, ako nás hľadá B O H O T E C,  keď sa stratíme a čo prežíva O N.  Pocítili ste to niekedy v srdci???  Mať rúško červene s bielymi bodkami.  Mat šaty či rúcho celé červené ? ? ?  *premýšľajúca matka* |